b'\n_START_ARTICLE_\nHarstad bibliotek\n_START_PARAGRAPH_\nHarstad bibliotek er det kommunalt eide folkebiblioteket i Harstad kommune. Dagens hovedbibliotek er samlokalisert med Harstad kulturhus p\xc3\xa5 Hamnneset i byens sentrum. Biblioteket har flere avdelinger: voksenavdeling, barne- og ungdomsavdeling, musikkavdeling og lokalsamling._NEWLINE_Historisk sett startet Harstads bibliotekvirksomhet i gamle\xc2\xa0Trondenes kommune\xc2\xa0i\xc2\xa01847 under navnet Trondenes Almuesbibliotek. P\xc3\xa5 1950-tallet hadde Harstad kommune sitt bibliotek i leide lokaler i H\xc3\xa5logalands gate 12. Ved kommunesammenslutningen med\xc2\xa0Sandtorg\xc2\xa0og\xc2\xa0Trondenes\xc2\xa0i\xc2\xa01964, ble ogs\xc3\xa5 kommunenes biblioteker sl\xc3\xa5tt sammen og fikk lokaler i Trondenes kommunes tidligere r\xc3\xa5dhus (Trondenes Herredshus) p\xc3\xa5\xc2\xa0Sama. Biblioteket flyttet inn i dagens lokaler i 1992.'